Tulay San Juanico

An Tulay San Juanico o Tulay han San Juanico (nga gintawag han una nga Tulay Marcos) amo an gihalaba-i nga tulay ha Pilipinas, nga mayda kahalaba hin duha ka kilometro. Natabok ini hiton Suláng han San Juanico, nadugtong hiton mga isla han Samar ngan Leyte.

Ginsusumpay hini an Siyudad han Tacloban ha Baranggay Cabalawan dida hiton Leyte nga bahin ngan an bungto han Santa Rita ha Samar nga bahin. Dinhi damo iton maghusay nga mga lantaw, labi na iton Suláng han San Juanico nga mayda yukot nga whirlpool pati an mga gudti-gudti nga mga isla han probinsya. Nanhahatag liwat ini hin mga mag-upay nga mga lugar nga mga mag-upay kuhaon hin ritrato Han itsura han parte nga harani ha Siyudad han Tacloban o Leyte ay bagan "L" ngan han harani ha Samar ay bagan "S".

Ini nga tulay ay ginngangaranan liwat hin "Tulay hin mga Ginugma" kay ini ay ginhimo nga regalong kaadlawon ni Marcos para han iya asawa nga hi Imelda ngan gintatawag liwat nga "Rosas han Siyudad hin Tacloban" .  
  

Ini ay an gihalaba-i nga tulay ha Pilipinas nga aada ha bawbaw hin kadagatan nga naghihilaba hin 2,200 m (7200 ft.). An gasto han paghimo han tulay gin-ihap nga mga $21.9 ka milyon ngan an paghimo hini nagtikang dida han 1969 ngan natima ini han upat nga katuig. . Mga napulo ka minutos ini tikang ha sawang han Siyudad han Tacloban ngan makakadtoan pinaagi hin dyip, bus, motorcab, o pribado nga sarakyan.

Han tulay ay nagkamayda hin pagkakaguba han pag-igo hit bagyo Yolanda han tuig hin 2013 pero inin kay ginayad na.

Mga kasarigan

Ritrato

Mga sumpay ha gawas

WOW Philippines: Leyte Is Famous For... 

Sinirangan nga Kabisay-an
Leyte
Samar
Kabisay-an
Mga tulay ha Pilipinas
Mga kiritaon ha Pilipinas